 Wasiirka Arrimaha Dibadda mar aanu wax ka weydiinay walaaca Beesha Caalamka ee dib u dhaca ku yimaada Doorashooyinka Deegaanka iyo Wakiilada ayaa ku jawaabay Wax walba siday u dhacayaan ALLE ayaa og, qaybkana ALLE ayaa og, balse qorshuhu wuxuu ahaa in Doorashooyinka Golayaasha Wakiilada iyo Deegaanku inay qabsoomaan Sannadka dambe bishiisa Saddexaad, ilaa haddana qorshihii waa sidii wax iska bedelayna ma jiro, dib u dhac ku yimidna ma jiro, haddii ay dib u dhac ku yimaadana ilama ah in isla sannadkaas ay dhaafi doonto, aniguna waxaan saddexda Xisbi kula talinayaa inay ka heshiiyaan oo is fahan ka gaadhaan arimaha Komishanka, iyo arimaha Doorashooyinka ee lagama maarmaanka ah. 